Document ID: /roh_data/filtered/fineweb-2-filterrobots_roh.jsonl.gz/67178

Informationen Coronavirus
Infurmaziuns coronavirus
Informazioni coronavirus
Access rapid
Agids da liquiditad da la Confederaziun
Agids da liquiditad dal chantun
En consequenza da serradas da manaschis sco era d’ina reducziun massiva da la dumonda da consum disponan numerusas interpresas adina da pli pauc liquiditad per lur custs currents, quai malgrà l’indemnisaziun per lavur curta e per la cumpensaziun dal gudogn. Cun differentas mesiras cumplementaras duai vegnir impedì ch’interpresas, ch’èn da princip solventas, vegnan en difficultads.
interpresas, ch'èn da princip solventas, survegnian difficultads.
La Confederaziun ha decidì sco mesira immediata agids da liquiditad per interpresas en furma d’in program da garanzia (garanzias solidaricas).
Interpresas singulas, societads da persunas u persunas giuridicas pertutgadas duain retschaiver spert ed a moda nuncumplitgada credits transitorics COVID-19 da las bancas. Quests credits vegnan garantids cun garanzias solidaricas concedidas da las organisaziuns da garanzias. La Confederaziun distingua en quest connex tranter duas pussaivladads da credit che pon vegnir tratgas a niz:
Fin a fr. 500 000.- vegnan ils credits concedids pajads a moda nunbirocratica ed a curta vista. La Confederaziun surprenda la garanzia solidarica cun 100 %. Il tschains per quests credits transitorics munta actualmain a 0 %. Mintga interpresa dastga far be ina dumonda da credit Covid-19 tar ina banca.
Credits transitorics che surpassan la summa da fr. 500 000.- vegnan segirads per 85 % da la Confederaziun. La banca che dat il credit sa participescha cun 15 % al credit. Tals credits pon muntar fin a 20 milliuns francs per interpresa (main fr. 500 000.- dal credit COVID-19) e basegnan perquai ina examinaziun bancara pli extendida. Il tschains per quests credits transitorics munta actualmain a 0.5 % sin l’emprest segirà da la Confederaziun. Remartga: L’emprim sto ina cunvegnientscha per in credit COVID-19 vegnir inoltrada (guarda sura), avant ch’ina dumonda per in credit COVID-19 plus po vegnir fatga.
Tar la dumonda per credits COVID-19 da la Confederaziun
enavos tar la survista